**OŠ „Vjekoslav Klaić“**

**Garčin**

**POŠTOVANI RODITELJI I UČENICI!**

Slijedom skorog početka nastavne godine 2020./2021., a vezano uz sprječavanje i suzbijanje epidemije COVID–19 u našoj školi skrećem vam pozornost na sljedeće upute:

1. Roditelji ne smiju dolaziti u školu niti u pratnji učenika niti samostalno (roditeljski sastanak, informacije…) ako imaju simptome zarazne bolesti (npr. povišena temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje) ili ako im je izrečena mjera samoizolacije ili ako imaju saznanja da su zaraženi s COVID–19.
2. Učenik ne smije dolaziti u školu ukoliko ima simptome zarazne bolesti (npr. povišena temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje) ili ako mu je izrečena mjera samoizolacije ili ako ima saznanja da je zaražen s COVID–19.
3. Roditelj je dužan svaki dan izmjeriti tjelesnu temperaturu učeniku prije dolaska u školu.
4. Prije početka prvog nastavnog sata učenik će dezinficirati ruke sredstvom koje će biti dostupno kod nastavnika pri ulasku u školu.
5. Zaštitne maske učenik je dužan nositi prilikom ulaska u autobus.
6. Maksimalan broj učenika koji mogu boraviti u toaletu u isto vrijeme je dva, tj. samo dvije osobe istovremeno mogu biti u toaletu.
7. U slučaju pojave simptoma zarazne bolesti ili izricanja mjere samoizolacije ili zaraze COVID–19 kod učenika, roditelj je obvezan o tome obavijestiti školu (razrednik, ravnatelj…).
8. Za vrijeme trajanja epidemije COVID–19 sve aktivnosti bit će svedene na minimum te se roditelje i učenike upućuje da svu komunikaciju obavljaju elektroničkim putem (elektronička pošta, virtualna učionica, viber, whatsapp, telefon…).
9. Tijekom cjelokupnog boravka u školi i učenici i roditelji dužni su poštivati fizičko distanciranje od 2 metra.

Molimo sve korisnike da se pridržavaju odredbi ove obavijesti radi sprječavanja epidemije

bolesti COVID–19.

S poštovanjem,

Ravnateljica:

Danijela Erić